turjo4nis/wikipedia-bn-dump-20250701 huggingface dataset:
কুম্ভি

কুম্ভি (), (), (বৈজ্ঞানিক নাম:Careya arborea) হচ্ছে লিসিথিডাসি পরিবারের একটি উদ্ভিদ প্রজাতি, যেটি ভারতীয় উপমহাদেশ, আফগানিস্তান এবং ইন্দোচীনের স্থানীয় উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

বিবরণ
কুম্ভি মধ্যম আকৃতির গাছ। এটি প্রচুর ডালপালা বিশিষ্ট পাতাঝরা গাছ। উচ্চতায় ১৫ থেকে ২০ মিটার।

বিস্তৃতি
বাংলাদেশ, ভারত, নেপাল, শ্রীলঙ্কা, পাকিস্তান, আফগানিস্তান, লাওস, মিয়ানমার, থাইল্যান্ড ও মালয়েশিয়া পর্যন্ত বিস্তৃত।

চিত্রশালা

আরও দেখুন 
 Pīlu

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

এশিয়ার উদ্ভিদ
ভারতের উদ্ভিদ
বাংলাদেশের রক্ষিত উদ্ভিদ
এশিয়ার ঔষধি উদ্ভিদ
লিসিথিডাসি
ক
নেপালের উদ্ভিদ
ভারতীয় উপমহাদেশের উদ্ভিদ
আন্দামান পাদাউক

আন্দামান পাদাউক (বৈজ্ঞানিক নাম:Pterocarpus dalbergioides), (), হচ্ছে ফাবাসি পরিবারের একটি উদ্ভিদ প্রজাতি। এটি কেবল ভারতে পাওয়া যায়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

চিত্রশালা

আরো দেখুন 
 বাংলাদেশের সংরক্ষিত উদ্ভিদের তালিকা

তথ্যসূত্র 

 Asian Regional Workshop (Conservation & Sustainable Management of Trees, Viet Nam) 1998. Pterocarpus dalbergioides. 2006 IUCN Red List of Threatened Species.  Downloaded on 19 July 2007.

ভারতের উদ্ভিদ
বাংলাদেশের রক্ষিত উদ্ভিদ
নাৎসিবাদ

জাতীয় সমাজতন্ত্র () যা সাধারণত নাৎসিবাদ নামে পরিচিত একটি রাজনৈতিক মতবাদ, যা বিংশশতকের প্রথমার্ধে জার্মানিতে উদ্ভূত নাৎসি পার্টির সাথে সম্পর্কিত। এটাকে সাধারণত একধরনের ফ্যাসিবাদ বলে চিহ্নিত করা হয়, যার মধ্যে বৈজ্ঞানিক কৌলিবাদ (সায়েন্টিফিক রেসিজম),  ইহুদিবিদ্বেষ (এন্টিসেমিটিজম) অন্তর্ভুক্ত। এডলফ হিটলারকে নাৎসিবাদের প্রবক্তা হিসেবে বিবেচনা করা হয়। ১৯৩৩ থেকে ১৯৪৫ সালে দ্বিতীয় বিশ্বযুদ্ধে পরাজয়ের পূর্ব পর্যন্ত এটা জার্মানির রাষ্ট্রীয় মতবাদ ছিল। জার্মানির ইতিহাসে এ সময়টাকে  নাৎসি জার্মানি হিসেবে অভিহিত করা হয়।

ব্যুৎপত্তি
নাৎসিবাদ বিংশশতকের প্রথমার্ধে জার্মানিতে উদ্ভূত হয়।

নাৎসি জার্মানি

১৯৩৩ সালে আডলফ হিটলার জার্মানির চ্যান্সেলর নির্বাচিত হন। হিটলার ধীরে ধীরে জার্মানিকে এক-পার্টি রাষ্ট্র হিসেবে গড়ে তোলেন।

মতবাদ

আর্যজাতি তত্ত্ব

ইহুদিবিদ্বেষ 
ইহুদিদের প্রতি তীব্র ঘৃনা

সমালোচনা

আরো দেখুন
নাৎসি পার্টি
নাৎসি জার্মানি
নব্য নাৎসীবাদ
মাইন কাম্ফ

তথ্যসূত্র 

নাৎসিবাদ
ফ্যাসিবাদ
সমাজতন্ত্র বিরোধী
রাজনৈতিক মতাদর্শ
ইহুদি-বিদ্বেষ
কর্তৃত্ববাদ
নাৎসি জার্মানির রাজনীতি
একচ্ছত্রবাদ
অজ্ঞাতব্যক্তিভীতি
ফ্রিটাউন

ফ্রিটাউন সিয়েরা লিওনের রাজধানী ও সর্ববৃহৎ শহর। একইসাথে এটি একটি সামুদ্রিক বন্দরও এবং এটি দেশের পশ্চিমাঞ্চলে আটলান্টিক মহাসাগরের তীরে অবস্থিত। ফ্রিটাউন একইসাথে সিয়েরা লিওনের অর্থনৈতিক, সামাজিক, আর্থিক, সাংস্কৃতিক, শিক্ষা ও রাজনৈতিক কেন্দ্র। ২০১৪ আদমশুমারী অনুযায়ী এর জনসংখ্যা ৯৫১,০০০ জন।

শহরের অর্থনৈতিক অগ্রগতি অনেকাংশে হারবরকে ঘিরে, যেটি সিয়েরা লিওন নদীর মোহনায় একটি অংশ জুড়ে অবস্থিত এবং এটি পৃথিবীর বিখ্যাত প্রাকৃতিক গভীর হারবরগুলোর একটি।

ফ্রিটাউন পৌরসভা জনগণের সরাসরি ভোটে নির্বাচিত একজন মেয়র কর্তৃক স্থানীয়ভাবে শাসিত হয়। ফ্রিটাউন পৌর এলাকা পূর্ব, মধ্য ও পশ্চিম তিনভাগে বিভক্ত। পূর্ব ফ্রিটাউন তিনটি অঞ্চলের মধ্যে সবচেয়ে বৃহত্তম ও জনবহুল এবং দেশের অন্যতম হারবর এখানেই অবস্থিত, মধ্য ফ্রিটাউনে রয়েছে রাষ্ট্রপতি ভবন, জাতীয় সংসদ ভবন, সুপ্রিম কোর্ট ও জাতীয় স্টেডিয়াম, এবং পশ্চিম ফ্রিটাউনে দেশের লুমলে সৈকত অবস্থিত।

ইতিহাস

সরকার ও রাজনীতি

ভূগোল

অর্থনীতি

আবহাওয়া ও জলবায়ু

পরিবহন
লুঙ্গি আন্তর্জাতিক বিমানবন্দর এই শহরের ও দেশের প্রধান বিমানবন্দর। এটি শহরের উত্তরপূর্বে ১৭ কিমি দূরে লুঙ্গি উপনগরীতে অবস্থিত।

ক্রীড়া 
সিয়েরা লিওনে অবসর বিনোদন হিসাবে, ফুটবল ফ্রিটাউনের সবচেয়ে জনপ্রিয় খেলাধুলা। লিওন স্টার্স নামে পরিচিত সিয়েরা লিওন জাতীয় ফুটবল দলের হোমগ্রাউন্ড ফ্রিটাউনের জাতীয় স্টেডিয়াম যা সিয়েরা লিওনের সবচেয়ে বড় স্টেডিয়াম। সিয়েরা লিওন জাতীয় প্রিমিয়ার লীগের ১৫ টি ক্লাবের মধ্যে ৮ টি ফ্রিটাউনে অবস্থিত। যার মধ্যে দুটি, ইস্ট ইন্ড লায়ন্স এবং মাইটি ব্লাকপুল সবচেয়ে বড় এবং সবচেয়ে সফল ক্লাব। এ দুটি দলের মধ্যকার একটি ম্যাচ সিয়েরা লিওনের সর্ববৃহৎ ঘরোয়া ফুটবল ম্যাচ হিসাবে পরিচিত হয়। সিয়েরা লিওনীয় জনপ্রিয় ফুটবলার কেই কামারা, যিনি বর্তমানে মেজর লিগ সকার এর দল কলম্বাস ক্রীউ সকার ক্লাবে খেলে থাকেন, তিনি ফ্রিটাউনের ব্যক্তিত্ব।

তথ্যসূত্র

বহিঃসংযোগ 

আফ্রিকার রাজধানী
ফ্রিটাউন
সিয়েরা লিওনের জনবহুল স্থান
আফ্রিকার বন্দর শহর
বাংলাদেশ বিমান বাহিনী যাদুঘর

বিমান বাহিনী যাদুঘর ঢাকার আগারগাঁওয়ে অবস্থিত বাংলাদেশের প্রথম বিমান জাদুঘর। বাংলাদেশ বিমান বাহিনীর গৌরবময় ঐতিহ্যের ইতিহাস, সাফল্য ও উন্নয়নের ক্রমবিকাশকে সংরক্ষণ এবং নতুন প্রজন্মের কাছে তুলে ধরার প্রয়াসে এই জাদুঘর ২০১৪ সালে উন্মু্ক্ত করা হয়।

অবস্থান
এই জাদুঘরের পশ্চিমে রয়েছে বেগম রোকেয়া সরণি ও কম্পিউটার সিটি (আইডিবি ভবন) এবং পূর্বে রয়েছে তেঁজগাও বিমান বন্দরের সুবিশাল রানওয়ে ও বাংলাদেশ বিমান বাহিনী ঘাঁটি বাশার। উত্তর দিকে রয়েছে সুদৃশ্য হ্রদ এবং দক্ষিণে সবুজ বৃক্ষসারি ও বনানী।

পটভূমি
১৭ জুন ১৯৮৭ সালে প্রাথমিকভাবে বাংলাদেশ বিমান বাহিনী জাদুঘরের গোড়া পত্তন হয়। পরবর্তীতে ২০১৪ সালে বেগম রোকেয়া সরণি সংলগ্ন তেঁজগাও বিমান বন্দরের রানওয়ের পশ্চিম পার্শ্বে মনোরম পরিবেশে আরও সুবিন্যস্ত ও সুগঠিতভাবে পূণর্গঠন করা হয় এবং জনসাধারণের জন্য উন্মুক্ত করে দেয়া হয়। ২০১৪ সালের ২৮ সেপ্টেম্বর এই বিমান জাদুঘরটি উদ্বোধন করেন এয়ার মার্শাল এনামুল বারী।

উল্লেখযোগ্য সংগ্রহ
মূলত বিভিন্ন সময়ের হেলিকপ্টার ও বিমান দিয়েই এই জাদুঘর সাজানো হয়েছে। এর মধ্যে উল্লেখযোগ্য হচ্ছে:
 বলাকা: বলাকা বাংলাদেশের প্রথম যাত্রীবাহী বিমান। রাশিয়ার তৈরি এই বিমানটি বাংলাদেশে আসে ১৯৫৮ সালে।
 এয়ার টুওরার: ট্রেইনিংয়ের জন্য এই বিমান ব্যবহার করা হয়। ১৯৯৭ সালে নিউজিল্যান্ডের তৈরি এই বিমান বাংলাদেশ বিমান বাহিনিতে যোগ হয়।
 পিটি-৬: ১৯৮৫ সালে চিনের তৈরি এই বিমানটি বাংলাদেশ এয়ারলাইন্সে যুক্ত হয়।
 ফুগাসি এম-১৭০: ফ্রান্সে ১৯৬০ সালে তৈরি করা  এই বিমানটি বাংলাদেশ বিমান বাহিনীতে যুক্ত হয় ১৯৯৭ সালে।
 গ্লাইডার: বাংলাদেশ বিমান বাহিনীর আকাশ অভিজ্ঞতার জন্য জার্মানির দেওয়া এই বিমানটি বাংলাদেশে আনা হয় ১৯৮২ সালে।
 এয়ারটেক কানাডিয়ান ডিএইচ ৩/১০০০: কানাডার তৈরি এই বোমারু বিমানটি ১৯৭১ সালে মুক্তিযুদ্ধে চট্টগ্রাম সুমদ্র বন্দরে সফল অভিযান পরিচালনা করে।
 হান্টার বিমান: মুক্তিযুদ্ধের সময় ভারত বাংলাদেশকে ভূমি শত্রু থেকে রক্ষা করতে এই বিমানটি ব্যবহার করে। ভারতীয় বিমানবাহিনী বাংলাদেশ বিমানবাহিনীকে এই বিমানটি উপহার দেয়।
 ডাকোটা বিমান: মুক্তিযুদ্ধের সময়কার একটি বোমারু বিমান। এটি ৫০০০ পাউন্ড বোম্ব বহন করতে সক্ষম।
এছাড়াও আছে এফটি-৫, মিগ-২১, জি নাট, এফ৬, এ৫-১১১।

জাদুঘরের সময়সূচী
বিমান বাহিনী জাদুঘর সোম থেকে শনিবার বেলা ২টা থেকে রাত ৮টা পর্যন্ত এবং বিশেষ দিন ব্যতীত প্রতি রবিবার বন্ধ থাকে। ৫০ টাকা মূল্যের টিকেট সংগ্রহ করে জাদুঘরে প্রবেশ করা যায়। এছারাও ৩০ টাকার টিকেটের বিনিময়ে ভেতরের হেলিকাপ্টার বা বিমানে উঠা যায়।

তথ্যসূত্র

ঢাকার জাদুঘর
শাহ আলম সরকার

শাহ আলম সরকার গ্রাম-গঞ্জ শহর নির্বিশেষে বাউল শিল্পী হিসেবে একজন জীবন্ত কিংবদন্তি।

প্রাথমিক জীবন ও শিক্ষাজীবন
শাহ আলম সরকারের জন্ম ১লা ফেব্রুয়ারি ১৯৬৫ ইং, বিক্রমপুরের লৌহজং উপজেলার কুড়িগাঁও গ্রামের এক সম্ভান্ত ও ঐতিহ্যবাহী সঙ্গীত পরিবারে। নানাবাড়ী হলদিয়া সরকারি প্রাথমিক বিদ্যালয়ে পড়াশোনা করেন। প্রাথমিক শিক্ষা সমাপনীর পূর্বে জীবন যুদ্ধে জড়িয়ে পড়েন পারিবারিক প্রয়োজনে। ঢাকার সদরঘাটে ফুটপাতে গার্মেন্টস এক্সসরিজের ব্যবসা শুরু করেন। ইষ্টবেঙ্গল স্কুলে নাইট শিফটে ভর্তি হওয়ার পরে ও জীবন যুদ্ধের অনিবার্য কারণে লেখাপড়া আর হয়ে উঠেনি।

সঙ্গীত জীবন
তার দাদা গোলাম আলী বেপারী দরবারি সংগীতের সাথে খ্যাতিমান হিসেবে সম্পৃক্ত ছিলেন, বড় কাকা গোলাম মহিউদ্দিন বেপারী যিনি অসংখ্য গানের গীতিকার ও সুরকার হিসেবে প্রশংসিত। আরেক কাকা "আমিতো মরেই যাব" খ্যাত সাধক মরমী বাউলকবি আব্দুস সাত্তার মোহন্ত যার কাছে তার সংগীত জীবনের হাতে খড়ি। ফুফাজান আব্দুল করিম মুন্সী তিনি ও দরবারী সংগীতের শিল্পী হিসেবে সুপরিচিত। শাহ্ আলম সরকার আনুষ্ঠানিক ভাবে গানের দীক্ষা নেন বিখ্যাত পালাগান শিল্পী আবুল সরকারের কাছে। তিনি প্রায় আড়াই হাজার গানের রচয়িতা ও সুরকার। তাঁর প্রকাশিত গানের ক্যাসেট ও সিডির সংখ্যা সাড়ে ছয়শত এর অধিক। তিনি বাংলাদেশ বেতার ও টেলিভিশনের নিয়মিত শিল্পী। প্রায় শতাধিক চলচ্চিত্রে তিনি গীতিকার হিসেবে কাজ করেছেন। তার কিছু উল্লেখযোগ্য গান হচ্ছেঃ
 ফাইট্টা যায় বুকটা ফাইট্টা যায় — মমতাজ
 মায়ের কান্দন যাবত জীবন — মমতাজ
 আকাশটা কাঁপছিল ক্যান — মমতাজ
 বান্ধিলাম পিরিতের ঘর — মমতাজ
 খরকুটার এক বাসা বাঁধলাম — মনির খান
 পাংচার হইয়া গেলে চলবেনা গাড়ী — মমতাজ
 খায়রুন লো তোর লম্বা — মমতাজ
 পাপী উম্মত কে কটিবে পার — আশিক
ইত্যাদি।

তাঁর "আকাশটা কাঁপছিল ক্যান" গানটি ভারত বাংলাদেশ যৌথ প্রযোজনায় নির্মিত গৌতম ঘোষের ‘মনের মানুষ’ ছবিতে অন্তর্ভুক্ত হয়ে ব্যাপক প্রশংসা অর্জন করে।

সংসার
ব্যক্তিগত জীবনে শাহ আলম সরকার বিবাহিত ও তিন সন্তানের জনক। 
শাহ মোহাম্মদ  তিতুমীর আলম

সম্মাননা
 রাহে ভাণ্ডার এনোবল এওয়ার্ড ২০১৬ (গীতিকার হিসেবে) 
মেরিল-প্রথম আলো পুরস্কার ২০১৮ (গীতিকার হিসেবে )

তথ্যসূত্র
৪ https://www.prothomalo.com/entertainment/article/1590879/%E0%A6%95%E0%A7%87%E0%A6%89-%E0%A6%A8%E0%A6%BF%E0%A6%B2%E0%A7%87%E0%A6%A8-%E0%A6%B0%E0%A7%81%E0%A6%A6%E0%A7%8D%E0%A6%A7%E0%A6%B6%E0%A7%8D%E0%A6%AC%E0%A6%BE%E0%A6%B8%E0%A7%87-%E0%A6%95%E0%A7%87%E0%A6%89-%E0%A6%AD%E0%A7%87%E0%A6%9C%E0%A6%BE-%E0%A6%9A%E0%A7%8B%E0%A6%96%E0%A7%87

শিল্পকলা পদক বিজয়ী
বাংলাদেশী গায়ক
বাংলা ভাষার সঙ্গীতশিল্পী
বাউল
১৯৬৫-এ জন্ম
ঢালচর ইউনিয়ন

ঢালচর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন। এটি মেঘনা নদীর মোহনায় অবস্থিত সর্বশেষ দ্বীপ যেখানে মানুষের বসতি রয়েছে।

আয়তন ও অবস্থান 
ঢালচর ইউনিয়নের আয়তন ৫,১৮২ একর। এটি চরফ্যাশন উপজেলার সর্ব-দক্ষিণের ইউনিয়ন। এটি একটি দ্বীপ যার তিন পাশে মেঘনা নদী এবং এক পাশে বঙ্গোপসাগর। ঢালচরের  দক্ষিণে বঙ্গোপসাগর, পশ্চিম-উত্তরে চর কুকরী মুকরী, পূর্বে নতুন ঢালচর।

প্রশাসনিক কাঠামো 
ঢালচর ইউনিয়ন চরফ্যাশন উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ আইচা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী ঢালচর ইউনিয়নের মোট জনসংখ্যা ৭,৪৩৬ জন। এর মধ্যে পুরুষ ৩,৯১৫ জন এবং মহিলা ৩,৫২১ জন। মোট পরিবার ১,৪৩৮টি।

শিক্ষা 
২০১১ সালের আদমশুমারি অনুযায়ী ঢালচর ইউনিয়নের সাক্ষরতার হার ৪৪.৮%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি সরকারি প্রাথমিক বিদ্যালয় রয়েছে।

অর্থনীতি 
ঢালচর ইউনিয়নের লোকদের প্রধান পেশাগুলোর মধ্যে রয়েছে মৎস্য শিকার, কৃষি ও পশু পালন। এ ইউনিয়ন থেকে শুটকি মাছ এবং ইলিশ সহ অন্যান্য মাছ রপ্তানি হয়। ভোলা জেলা থেকে ঢাকা সহ সারা বাংলাদেশে যে ইলিশ মাছ রপ্তানি করা হয় তার এক তৃতীয়াংশ আসে ঢালচর মাছের আড়ৎ থেকে।

দর্শনীয় স্থান 
 উপকূলীয় সবুজ বেষ্টনী
 তারুয়া সমুদ্র সৈকত

সমস্যা 
গত ২০ বছর ধরে দ্বীপটির পূর্ব দিক থেকে ভেঙ্গে যাচ্ছে। আয়তন দিনদিন কমে যাচ্ছে, হুমকির মুখে পর্যটন ও বসতি।

পুলিশ তদন্ত কেন্দ্র 
দ্বীপজেলা ভোলার চরফ্যাশন উপজেলার সাগরবক্ষের ঢালচরে স্থায়ী পুলিশ কেন্দ্র রয়েছে। স্বরাষ্ট্র মন্ত্রণালয় স্মারক নং-৬১১, তাং ২৬/০৮/২০১৩ইং-এর আলোকে কেন্দ্র অনুমোদনের প্রজ্ঞাপন জারি হয়। ভোলা-৪ আসনের সাংসদ আব্দুল্লাহ আল ইসলাম জ্যাকব এর চেষ্টায় দুটি পুলিশ তদন্ত কেন্দ্র অনুমোদন পায় তার মধ্যে একটি এটি। ১৪ সেপ্টেম্বর তৎকালীন স্বরাষ্ট্রমন্ত্রী ড. মহিউদ্দীন খান আলমগীর উদ্বোধন করেন। এলাকার জনগণের নিরাপত্তা ও নৌডাকাতি রোধে ওই পুলিশ তদন্ত কেন্দ্র উল্লেখযোগ্য ভূমিকা পালন করবে বলে আশা করা হচ্ছে।

আরও দেখুন 
 চরফ্যাশন উপজেলা
 দক্ষিণ আইচা থানা
 ভোলা জেলা

তথ্যসূত্র

বহিঃসংযোগ 

চরফ্যাশন উপজেলার ইউনিয়ন
হেব্রাইডস দ্বীপপুঞ্জ

স্কটল্যান্ডএর উত্তর-পশ্চিম উপকূল বরাবর আটলান্টিক মহাসাগরে়র বুকে অবস্থিত হেব্রিডিস বা হেব্রাইড দ্বীপপুঞ্জ। বৈচিত্র্যময় সংস্কৃতিবিশিষ্ট জনজীবন, ততোধিক বিচিত্র জীবজগত নিয়ে গড়ে ওঠা এই দ্বীপপুঞ্জ পর্যটনের এক আকর্ষণীয় স্থান।
অবস্থান অনুসারে হেব্রিডিসকে দুই ভাগে ভাগ করা যায়, অন্তঃস্থ হেব্রিডিস যেটি মূল স্কটল্যান্ড ভূখণ্ডের সাথে সংযুক্ত, এবং বহিঃস্থ হেব্রিডিস যেটি স্কটল্যান্ড ভূখণ্ডের বাইরে।

তথ্যসূত্র 

https://web.archive.org/web/20050106032443/http://www.virtualhebrides.com/history/
আখবারে এসলামীয়া

আখবারে এসলামীয়া ঊনবিংশ শতাব্দীতে ব্রিটিশ ভারতের টাঙ্গাইল থেকে প্রকাশিত একটি মাসিকপত্র। শরিয়ত সংক্রান্ত বিষয়াদি পত্রিকার মুখ্য বিষয়বস্তু ছিল। এতে ইসলামি ধর্মতত্ত্ব, জীবনী, মুসলিম ঐতিহ্য, সমকালীন সামাজিক ও ধর্মীয় বিষয় প্রকাশিত হত।

উনার জন্ম,মৃত্যু ও কবর : সুরুজ
গ্ৰাম: সুরুজ
পোস্ট অফিস: গোসাইজোয়ার
উপ/জেলা : টাংগাইল

প্রকাশকাল 
১৮৮৪ খ্রিষ্টাব্দের এপ্রিল (১২৯১ বঙ্গাব্দের বৈশাখ) আখবারে ইসলামীয়া প্রথম প্রকাশিত হয়। টাঙ্গাইলের সুরুজ গ্রামের আলেম মৌলভি মোহাম্মদ নইমুদ্দীন এর সম্পাদক ছিলেন। করটিয়ার জমিদার মাহমুদ আলি খান পন্নী পত্রিকা প্রকাশে আর্থিক সহায়তা করেছিলেন।

১৮৯৪ সালে পত্রিকার প্রকাশনা বন্ধ হয়ে যায়। ১৮৯৬ সালের এপ্রিলে পুনরায় চালু হলেও অল্পকাল পর পত্রিকা সম্পূর্ণভাবে বন্ধ হয়ে যায়।

ইতিহাস 
আকবর ইসলামিয়া ১৮৮৪ সালের এপ্রিল মাসে করতিয়ার জমিদার মোহাম্মদ আলী খান পন্নী প্রতিষ্ঠা করেন। এটি সম্পাদক মোহাম্মদ নাঈমুদ্দীন সম্পাদনা করেন। ১৮৯৪ সাল পর্যন্ত এটি প্রকাশিত হয় এবং ১৮৯৬ সালের এপ্রিল মাসে আবার পুনঃপ্রকাশিত হয়। পত্রিকাটি ইসলাম ও ইসলামিক জীবন নিয়ে প্রকাশিত হয়েছে। পত্রিকাটি বাংলায় ইসলামী পুনর্জাগরণের অংশ ছিল।

তথ্যসূত্র 

বাংলা ভাষার সংবাদপত্র
বাংলা সাহিত্যের ইতিহাস
বাংলাদেশের বিলুপ্ত সংবাদপত্র
১৮৮৪-এ ভারতে প্রতিষ্ঠিত
বাংলা ভাষার ম্যাগাজিন
বাংলাদেশের বিলুপ্ত ম্যাগাজিন
ইসলামি ম্যাগাজিন
তারুয়া সমুদ্র সৈকত

তারুয়া সমুদ্র সৈকত বাংলাদেশের ভোলা জেলার চরফ্যাশন উপজেলায় অবস্থিত একটি সমুদ্র সৈকত। জেলা সদর থেকে দেড়শ কিলোমিটার দূরে তারুয়া সমুদ্র সৈকতের অবস্থান। একশত পয়ত্রিশ কিলোমিটার পাকা সড়কের পর পনের কিলোমিটার নৌ-পথ পেরিয়ে সেখানে যেতে হয়।

পর্যটন
তারুয়া সমুদ্র সৈকতে পর্যটকরা একই সঙ্গে উপভোগ করতে পারেন বিশাল সমুদ্রের বিস্তীর্ণ জলরাশি, নানা ধরনের পাখিদের কল-কাকলি, বালুকাময় মরুপথ আর ম্যানগ্রোভ বনাঞ্চলের ছায়াঘন মনকাড়া নিবিঢ় পরিবেশে সময় কাটানোর সুযোগ, বৈচিত্রময় প্রাণী আর সাগরের উত্তাল গর্জন। প্রকৃতি যেন নিজ হাতে দ্বীপটিকে সাজিয়ে তুলেছে। 

বর্তমানে তারুয়া দ্বীপটি বাংলাদেশের অন্যতম পর্যটন কেন্দ্র হিসেবে পরিচিতি পেয়েছে।

আরও দেখুন
 বাংলাদেশের সমুদ্র সৈকতের তালিকা

তথ্যসূত্র

বাংলাদেশের দর্শনীয় স্থান
বাংলাদেশের সমুদ্র সৈকত
চরফ্যাশন উপজেলা
মার্ভেল সিনেম্যাটিক ইউনিভার্স

মার্ভেল সিনেম্যাটিক ইউনিভার্স (এমসিইউ) একটি মার্কিন মিডিয়া ফ্র্যাঞ্চাইজি এবং সংযুক্ত দুনিয়া যা মার্ভেল স্টুডিওজ কর্তৃক প্রযোজিত সুপারহিরো চলচ্চিত্রের সমন্বয়ে গঠিত। মার্ভেল কমিক্স কর্তৃক প্রকাশিত কমিক বইয়ের উপর ভিত্তি করে চলচ্চিত্রগুলো নির্মাণ করা হয়। চলচ্চিত্রের পাশাপাশি এতে টেলিভিশন ধারাবাহিক, স্বল্পদৈর্ঘ্য চলচ্চিত্র,ডিজিটাল ধারাবাহিক ও সাহিত্য অন্তর্ভুক্ত। মার্ভেল কমিক বইয়ের মতোই এটি সমধর্মী প্রেক্ষাপট, চরিত্র, কুশীলববৃন্দ ও পরিবেশের সমন্বয়ে গড়ে উঠেছে।

মার্ভেল স্টুডিওজ তাদের চলচ্চিত্র ও ধারাবাহিকগুলো বিভিন্ন দলে ভাগ করে মুক্তি দেয়। এরকম প্রতিটি দল পর্যায়(ইংরেজি: phase) নামে পরিচিত। প্রথম তিনটি পর্যায় একত্রে “দ্য ইনফিনিটি সাগা” এবং পরবর্তী তিনটি পর্যায় একত্রে দি মাল্টিভার্স সাগা নাএ পরিচিত। ২০০৮ সালে প্রথম চলচ্চিত্র হিসেবে আয়রন ম্যান মুক্তি পায়, যার মাধ্যমে প্রথম পর্যায় শুরু হয় এবং মার্ভেল’স দি অ্যাভেঞ্জার্স (২০১২) চলচ্চিত্রের মাধ্যমে এই পর্যায়ের সমাপ্তি ঘটে। দ্বিতীয় পর্যায়টি শুরু হয় আয়রন ম্যান ৩ (২০১৩) দিয়ে এবং শেষ হয় অ্যান্ট-ম্যান (২০১৫) চলচ্চিত্রের মাধ্যমে। তৃতীয় পর্যায় শুরু হয় ক্যাপ্টেন অ্যামেরিকা: সিভিল ওয়ার (২০১৬) এর মুক্তির মাধ্যমে এবং শেষ হয় স্পাইডার-ম্যান: ফার ফ্রম হোম (২০১৯) মুক্তির মাধ্যমে। চতুর্থ পর্যায় শুরু হয় ব্ল্যাক উইডো (২০২১) চলচ্চিত্রের মাধ্যমে এবং ব্ল্যাক প্যান্থার: ওয়াকান্ডা ফরেভার (২০২২) চলচ্চিত্রের মধ্য দিয়ে এটি সমাপ্ত হবে। অ্যান্ট-ম্যান অ্যান্ড দ্য ওয়াস্প: কোয়ান্টাম্যানিয়া (২০২৩) এর মাধ্যমে পঞ্চম পর্যায় শুরু হয়ে শেষ হবে থান্ডারবোল্টস (২০২৪) এর মাধ্যমে। এছাড়া ফ্যান্টাস্টিক ফোর (২০২৪) এর মধ্য দিয়ে ষষ্ঠ পর্যায় শুরু হওয়ার কথা রয়েছে। অ্যাভেঞ্জার্স: ক্যাং ডাইনেস্টি (২০২৫) এবং অ্যাভেঞ্জার্স: সিক্রেট ওয়ারস (২০২৫) এর মাধ্যমে পর্যায় ছয় এবং মাল্টিভার্স সাগা সমাপ্ত হবে।

চলচ্চিত্র ছাড়াও এমসিইউ এ কিছু সিরিজ যেমন ২০১৩ সালে নেটওয়ার্ক টেলিভিশন এবিসিতে মার্ভেল’স এজেন্টস অফ শিল্ড ২০১৫ সালে অনলাইন স্ট্রিমিং নেটফ্লিক্সে মার্ভেল’স ডেয়ারডেভিল রয়েছে, এছাড়াও এমসিইউতে সহযোগী কমিক এবং ভিডিওতে মুক্তিপ্রাপ্ত স্বল্পদৈর্ঘ্য চলচ্চিত্র অন্তর্ভুক্ত রয়েছে।কিন্তু এগুলো Canon কিনা তা নিয়ে মতবাদ আছে।

তবে মার্ভেল স্টুডিওজ ডিজনি প্লাস এর মাধ্যমে কিছু সিরিজ তৈরি করেছে, যেগুলো অন্য সিরিজগুলোর তুলনায় চলচ্চিত্রগুলোর সাথে সরাসরি সংযুক্ত।

ফ্র্যাঞ্চাইজিটিকে একটি অসাধারণ এবং যুগান্তরী সাফল্য হিসেবে বিবেচনা করা হয়। এটি অন্যান্য চলচ্চিত্র এবং টেলিভিশন স্টুডিওকে, যাদের কমিক বই চলচ্চিত্রে রূপান্তরের অধিকার রয়েছে, একই রকম দুনিয়া তৈরিতে আগ্রহী করেছে।

পূর্ণদৈর্ঘ্য চলচ্চিত্রসমূহ

দি ইনফিনিটি সাগা 
পর্যায় এক থেকে পর্যায় তিন পর্যন্ত চলচ্চিত্রগুলো একত্রে “দি ইনফিনিটি সাগা” নামে পরিচিত।

দ্য মাল্টিভার্স সাগা 

পর্যায় চার থেকে পর্যায় ছয় পর্যন্ত চলচ্চিত্রগুলো একত্রে “দ্য মাল্টিভার্স সাগা” নামে পরিচিত।

টেলিভিশন সিরিজ

আরও দেখুন 
 মার্ভেল সিনেম্যাটিক ইউনিভার্সের চলচ্চিত্রের তালিকা
 মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা
 মার্ভেল সিনেম্যাটিক ইউনিভার্স: পর্যায় এক
 মার্ভেল সিনেম্যাটিক ইউনিভার্স: পর্যায় দুই
 মার্ভেল সিনেম্যাটিক ইউনিভার্স: পর্যায় তিন
 মার্ভেল সিনেম্যাটিক ইউনিভার্স: পর্যায় চার
 মার্ভেল সিনেম্যাটিক ইউনিভার্স: পর্যায় পাঁচ
 মার্ভেল সিনেম্যাটিক ইউনিভার্স: পর্যায় ছয়

তথ্যসূত্র

কাল্পনিক মহাবিশ্ব
মার্ভেল স্টুডিওজ
মার্ভেল সিনেম্যাটিক ইউনিভার্স
গিরিপথ

গিরিপথ বা গিরিবর্ত্ম হল পর্বতপ্রণালী বা পর্বতের ঢালে অবস্থিত সড়ক পথ। গিরিপথ অনেকক্ষেত্রে শুধু মানুষের গমনযোগ্য হয়, আবার অনেক ক্ষেত্রে মানুষ ও যানবাহন উভয়েই চলতে পারে। পৃথিবীর অনেক পর্বতমালা মানুষের যাতায়াতের পথে বাধা সৃষ্টি করেছে, তাই এসব ক্ষেত্রে প্রাগৈতিহাসিক কাল ধরে গিরিপথ মানুষের চলাচলে সাহায্য করেছে। ব্যবসা-বাণিজ্য, যুদ্ধ, অভিবাসনসহ বিভিন্ন ক্ষেত্রে গিরিপথের উল্লেখযোগ্য ভূমিকা রয়েছে। যানবাহন চলাচল উপযোগী পৃথিবীর সর্বোচ্চ গিরিপথ হল মানা পাস, যা ভারতের হিমালয় পর্বতমালায় অবস্থিত। মান পাস চীন, তিব্বত ও ভারতের সীমান্তবর্তী এলাকা দিয়ে গিয়েছে। পৃথিবীর সর্বোচ্চ গিরিপথ হলো খরদউ্ংলআ।

বিবরণ
গিরিপথ সাধারণত পর্বতের নিচু অংশ, ধার দিয়ে নির্মিত হয়। দুই পর্বতের মধ্যবর্তী অংশ দিয়ে সাধারণত গিরিপথ হয়। এছাড়া নদীর উৎসস্থলের খুব নিকটেই অনেক গিরিপথ দেখা যায়। গিরিপথ দৈর্ঘ্যে অনেক ছোট হয়ে থাকে, আবার কয়েক কিলোমিটার বিস্তৃতও হয়। দীর্ঘ গিরিপথের সর্বোচ্চ স্থান জরিপের মাধ্যমে নির্ণীত হয়। 
আধুনিককালে অনেক গিরিপথ দিয়ে যানবাহন চলাচলের উপযোগী রাস্তা নির্মিত হয়েছে। কিছু গিরিপথ দিয়ে রেলপথও নির্মিত হয়েছে। এছাড়া কিছু গিরিপথের তল দিয়ে সুরঙ্গপথও নির্মিত হয়েছে, যাতে প্রতিকূল আবওহাওয়া সত্ত্বেও যানবাহন চলাচল করতে পারে।

অধিকাংশ ক্ষেত্রে গিরিপথের সর্বোচ্চ স্থানই পথের সবচেয়ে সমতল অংশ। তাই এধরনের স্থানে ভবন বা বাড়িঘর নির্মাণের জন্য বেছে নেয়া হয়। যদি কোন আন্তর্জাতিক সীমান্ত এলাকায় গিরিপথের অবস্থান হয়, তবে সেই গিরিপথ বরাবর সীমান্ত স্থাপিত হয়ে থাকে। সেক্ষেত্রে গিরিপথের বিভিন্ন অংশে সীমান্ত নিয়ন্ত্রণ বা শুল্ক বিভাগের স্থানীয় দপ্তর থাকতে পারে। আর্জেন্টিনা এবং চিলীর সীমান্ত বিশ্বের তৃতীয় বৃহত্তম আন্তর্জাতিক সীমান্ত। এই সীমান্তরেখাটি আন্দিজ পর্বতমালা বরাবর স্থাপিত হয়েছে এবং ৪২টি গিরিপথ এই সীমান্তে রয়েছে। গিরিপথ দিয়ে সড়ক থাকলে সাধারণত সড়কের পাশে গিরিপথের নামের উল্লেখ থাকে এবং সমুদ্রপৃষ্ঠ থেকে পথের উচ্চতার নির্দেশনা থাকে।

পৃথিবীতে কয়েক হাজার গিরিপথ রয়েছে, যার মধ্যে বেশ কিছু সুপরিচিত। আল্পস পর্বতমালার গ্রেট সেন্ট বার্নার্ড পাস, আফগানিস্তান ও পাকিস্তানের মধ্যবর্তী খাইবার পাস, জম্মু ও কাশ্মীরের খারদুং লা পাস অত্যন্ত সুপরিচিত গিরিপথ। হিমালয়ের মানা পাস (৫,৬১০ মিটার) ও মারসিমিক লা (৫,৫৮২ মিটার) যানবাহন গমনযোগ্য বিশ্বের সর্বোচ্চ দুইটি গিরিপথ।

গ্যালারি

তথ্যসূত্র

বহিঃসংযোগ

গিরিপথ
হাঁটা
ঢাল ভূমিরূপ
রোমাঞ্চ ভ্রমণ
ভূগোল
ভেরা জেম্মা

ভেরা জেম্মা (জন্ম: ৪ জুলাই ১৯৭০) একজন ইতালীয় অভিনেত্রী এবং চলচ্চিত্র পরিচালক। তার বাবা জুলিয়ানো জেম্মা ও একজন বিখ্যাত ইতালীয় অভিনেতা ছিলেন। ভেরা ১৯৭০ সালে ইতালীর রোম শহরে জন্মগ্রহণ করেন।

চলচ্চিত্র 
 দি কার্ড প্লেয়ার (২০০৪)
 স্কারলেট ডিভা (২০০০)
 এ ইনসিয়েমে বিবিরেমো তুত্তি লে স্টাজোনী (১৯৯৯)
 কারতোনি আনিমাটি (১৯৯৭)
 হার্ডবয়েল্ড এগ (১৯৯৭)
 আলিয়েন্স সেরকে দগিয়েট (১৯৯৭)
 লাডরি দি সিনেমা (১৯৯৬)
 লা সিনড্রুমে দি স্টেন্ডাল (১৯৯৬)

তথ্যসূত্র

বহিঃসংযোগ 
 

১৯৭০-এ জন্ম
চলচ্চিত্র পরিচালক
ইতালীয় অভিনেত্রী
ইতালীয় চলচ্চিত্র অভিনেত্রী
জীবিত ব্যক্তি
রোমের অভিনেত্রী
২০১৬–১৭ বাংলাদেশ ক্রিকেট দলের ভারত সফর

বাংলাদেশ ক্রিকেট দল একমাত্র টেস্ট ক্রিকেট খেলার জন্য ভারত সফর করে, যা ফেব্রুয়ারি ২০১৭-এ অনুষ্ঠিত হয়। টেস্ট অভিষেকের পর ভারতের মাটিতে স্বাগতিক ভারত দলের বিপক্ষে এটিই বাংলাদেশের প্রথম সফর ছিল। প্রকৃতপক্ষে সফরটি আগস্ট, ২০১৬ সালে নির্ধারণ করা হয়েছিল। কিন্তু ভারতীয় ক্রিকেট নিয়ন্ত্রণ বোর্ড (বিসিসিআই) ও বাংলাদেশ ক্রিকেট বোর্ড (বিসিবি) আরও গ্রহণযোগ্য করে তুলতে ফেব্রুয়ারির প্রথম সপ্তাহে নিয়ে যায়। আগস্ট, ২০১৬ সালে টেস্টের তারিখ নির্ধারিত হয়। জানুয়ারি, ২০১৭ সালে বিসিসিআই একদিন এগিয়ে নিয়ে আসে। এ টেস্টে ডিআরএস ব্যবহৃত হয়।

টেস্ট শুরুর পূর্বে ভারত এ ও বাংলাদেশ দুই দিনের প্রস্তুতিমূলক খেলায় অংশ নেয়। বাংলাদেশের অধিনায়ক মুশফিকুর রহিম ঐতিহাসিক সফর প্রসঙ্গে বলেন, ‘আমরা এমনভাবে খেলতে যাচ্ছি যাতে ভারত বারংবার আমাদেরকে আমন্ত্রণ জানায়। এটি আমার জন্য শুধুই আরেকটি টেস্ট খেলা’। ভারত ২০৮ রানের ব্যবধানে টেস্ট খেলায় জয় পায়।

দলীয় সদস্য

প্রস্তুতিমূলক খেলায় বাংলাদেশের ইমরুল কায়েস আঘাত পেলে মোসাদ্দেক হোসেনকে তার স্থলাভিষিক্ত হন। ১ ফেব্রুয়ারি ইংল্যান্ডের বিপক্ষে সিরিজের চূড়ান্ত টুয়েন্টি২০ আন্তর্জাতিকে অমিত মিশ্র আহত হন। কুলদীপ যাদব তার স্থলে অন্তর্ভুক্ত হন।

প্রস্তুতিমূলক খেলা

একমাত্র টেস্ট

তথ্যসূত্র

বহিঃসংযোগ
 ইএসপিএন ক্রিকইনফোয় সিরিজের প্রধান পাতা 

২০১৭-এ বাংলাদেশী ক্রিকেট
২০১৭-এ ভারতীয় ক্রিকেট
২০১৬–১৭ আন্তর্জাতিক ক্রিকেট প্রতিযোগিতা
বাংলাদেশ ক্রিকেট দলের ভারত সফর
টুয়েন্টি২০ আন্তর্জাতিকে ৫ উইকেট লাভকারী ক্রিকেটারদের তালিকা

টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক অনুমোদিত টি২০আই মর্যাদাপ্রাপ্ত দু'টি দলের মধ্যকার আন্তর্জাতিক ক্রিকেট খেলা। টুয়েন্টি২০ খেলায় দুই দল তাদের জন্য বরাদ্দকৃত একটিমাত্র ইনিংসে অংশ নিয়ে থাকে। প্রত্যেক দল সর্বাধিক ২০ ওভার খেলে। ইংল্যান্ড এবং ওয়েলস ক্রিকেট বোর্ড কাউন্টি ক্রিকেট প্রতিযোগিতায় এ ধরনের ক্রিকেট খেলা প্রবর্তন করেছিল। ১৩ জুন, ২০০৩ তারিখে টুয়েন্টি২০ কাপে ইংরেজ কাউন্টিজ দলসমূহ প্রথমবারের মতো অংশ নিয়েছিল। প্রথম টুয়েন্টি২০ আন্তর্জাতিক ১৭ ফেব্রুয়ারি, ২০০৫ তারিখে অকল্যান্ডের ইডেন পার্কে অনুষ্ঠিত হয়। খেলায় অস্ট্রেলিয়া ৪৪ রানের ব্যবধানে নিউজিল্যান্ডকে পরাভূত করেছিল।

‘ফাইভ-ফর’ বা ‘ফিফার’ নামে পরিচিত পাঁচ-উইকেট প্রাপ্তি একজন বোলার কর্তৃক একটি ইনিংসে পাঁচ বা ততোধিক উইকেট লাভ করাকে বুঝায়। ক্রিকেট বিশেষজ্ঞগণ একে উল্লেখযোগ্য অর্জনরূপে আখ্যায়িত করে থাকেন। ২০০৯ সালের আইসিসি বিশ্ব টুয়েন্টি২০ প্রতিযোগিতায় নিউজিল্যান্ডের বিপক্ষে পাকিস্তানি উমর গুল সর্বপ্রথম পাঁচ উইকেট লাভ করেছিলেন। গুলের বোলিং পরিসংখ্যান ছিল পাঁচ রানের বিনিময়ে ছয় উইকেট লাভ যা অদ্যাবধি অক্ষত রয়েছে। প্রায় দুই বছর পর ২০১১ সালে শ্রীলঙ্কার অজন্তা মেন্ডিস সফরকারী অস্ট্রেলিয়ার বিপক্ষে ১৬ রানের বিনিময়ে ৬ উইকেট দখল করেন। এরপর ২০১২ সালের বিশ্ব টুয়েন্টি২০ প্রতিযোগিতায় তিনি জিম্বাবুয়ের বিপক্ষে ৮ রান দিয়ে ৬ উইকেট পান। জানুয়ারি, ২০১৭ পর্যন্ত টুয়েন্টি২০ আন্তর্জাতিকে রেকর্ড হিসেবে চিহ্নিত হয়ে আছে। রঙ্গনা হেরাথের ৩ রানের বিনিময়ে ৫ উইকেট লাভ এ স্তরের ক্রিকেটে যে-কোন বোলারের তুলনায় সর্বাপেক্ষা মিতব্যয়ী বোলিং পরিসংখ্যানরূপে স্বীকৃত।

১১ জানুয়ারি, ২০১৭ তারিখ পর্যন্ত সর্বমোট ৫৭৬টি খেলা অনুষ্ঠিত হয়েছে। ১৭জন বোলার সর্বমোট ১৯বার পাঁচ-উইকেট দখল করেছেন। মেন্ডিস ও গুল একাধিকবার পাঁচ-উইকেট লাভের কৃতিত্ব প্রদর্শন করেছেন। শ্রীলঙ্কার ক্রিকেটারগণ চারবার পাঁচ-উইকেট নিয়ে তালিকায় শীর্ষে অবস্থান করছেন। আইসিসি’র পূর্ণাঙ্গ সদস্যদের মধ্যে ভারত, ইংল্যান্ড ও জিম্বাবুয়ের কোন বোলার এ কৃতিত্ব প্রদর্শন করতে ব্যর্থ হয়েছেন। তবে, সহযোগী সদস্যভূক্ত আফগানিস্তান, কেনিয়া ও নেদারল্যান্ডসের বোলারগণও পাঁচ-উইকেট নিতে পেরেছেন।

পাঁচ-উইকেট প্রাপ্তি 
পুরুষদের টুয়েন্টি২০ আন্তর্জাতিকে পাঁচ-উইকেট লাভকারী বোলারদের তালিকাটি ধারাবাহিকভাবে সাজানো হয়েছে।

পাদটীকা

তথ্যসূত্র

গ্রন্থপঞ্জী 

 

টুয়েন্টি২০ আন্তর্জাতিক ক্রিকেট
টুয়েন্টি২০ ক্রিকেটের রেকর্ড ও পরিসংখ্যানের তালিকা
আন্তর্জাতিক ক্রিকেটে ৫ উইকেট লাভকারীদের তালিকা